גולן רייז

גולן רייז (נולד ב-2 בנובמבר 1977) הוא תסריטאי ובמאי קולנוע ישראלי.

קריירה 
גולן רייז נולד וגדל בקיבוץ הדתי עין צורים.
הוא בוגר תואר ראשון במדעי ההתנהגות ותקשורת במכללה למינהל ובוגר בית הספר לקולנוע "מעלה בירושלים.

נשוי לרעות רייז ואב ל 5 ילדים.

בסיום לימודיו יצר שני סרטים זוכי פרסים: "חסימות" (עלילתי, 22 דקות) שזכה בפרס הראשון לסרט הקצר בפסטיבל ירושלים, ו"פרלמנט ארוחת הבוקר" (דוקומנטרי, 40 דקות) שזכה בפרס השני בפסטיבל דוקאביב. לאחר סיום לימודיו יצר את הסרט הקצר "על חבל דק" (עלילתי, 8 דקות) שהשתתף בפסטיבל הסרטים הבינלאומי חיפה, ושנתיים לאחר מכן יצר את "בדרכו שלו" (דוקמנטרי, 40 דקות) על אליסף פרץ, בנה של מרים פרץ. הסרט שודר בערוץ 10.

בשנת 2017 יצר את הסרט: "המחברות של אליש" (דוקומנטרי, 75 דקות) שהשתתף בתחרות הרשמית של פסטיבל דוקאביב. עורכת הסרט שרון יעיש זכתה בפרס העריכה.

בשנת 2021 יצא הסרט הדוקומנטרי "עיניים של אבא", שיצר וביים רייז יחד עם שרון יעיש, בעקבות התמודדותו עם מחלת הסרטן של בנו. בשנת 2022 שיתף פעולה שוב עם שרון יעיש ביצירת המחזמר הדוקומנטרי "לוס אנג'לס דרום", שעלילתו מתרחשת בקריית מלאכי.

פרסים 
המחברות של אליש
 פרס העריכה פסטיבל דוקאביב 2017.
 פרס היוצר המבטיח פסטיבל Black Movie,שווייץ.
 השתתף בפסטיבל DOK NYC בניו יורק.
חסימות
 פרס ראשון הסרט הקצר פסטיבל ירושלים
 פרס ראשון פסטיבל סנטה ברברה, ארצות הברית
פרלמנט ארוחת הבוקר
 פרס שני פסטיבל דוקאביב 2010

פילמוגרפיה 
 2010 – פרלמנט ארוחת הבוקר
 2012 – חסימות
 2013 – פרויקט סרטוני פרשת שבוע בשיתוף ynet
 2014 – על חבל דק (עלילתי)
 2015 – בדרכו שלו (דוקו)
 2017 – המחברות של אליש (דוקו)
 2021 – עיניים של אבא (דוקומנטרי, יחד עם שרון יעיש)
 2022 – לוס אנג'לס דרום (מחזמר דוקומנטרי, יחד עם שרון יעיש)

קישורים חיצוניים 

 
 
 גולן רייז באתר בית הספר לקולנוע מעלה
 
 ביקורת באתר סריטה על הסרט המחברות של אליש

הערות שוליים 

תסריטאים ישראלים
במאי קולנוע ישראלים
בוגרי המסלול האקדמי המכללה למינהל
בוגרי מעלה - בית הספר לקולנוע ולטלוויזיה
עין צורים: אישים
ישראלים שנולדו ב-1977